stanford-oval/wikipedia huggingface dataset:
สิงห์ดำ อ.อุกฤษณ์

| สิงห์ดำ อ> อุกฤษณ์ |
| --- | --- |
เกิด: 11 พฤศจิกายน พ.ศ. 2517 (50 ปี) อำเภอแกลง จังหวัดระยอง
ชื่ออื่น: แข้งซ้ายทะลายโลก
สถิติ
ส่วนสูง: 1.72 m (5 ft 7 1⁄2 in)
เทรนเนอร์: {{{trainer}}}
รูปแบบการชก: มวยเตะ
 
สถิติขึ้นชก
ชกทั้งหมด: 71
ชนะ: 41
ชนะน็อก: 2
แพ้: 24
เสมอ: 5
ไม่มีการตัดสิน: 1
 
สิงห์ดำ อ.อุกฤษณ์ (อังกฤษ: Singdam Or.Ukrit, เกิด 11 พฤศจิกายน 2517) เป็นอดีตนักมวยไทยชื่อดังจากจังหวัดระยอง เขาได้รับการยกย่องว่าเป็นนักมวยไทยที่ยิ่งใหญ่ที่สุดคนหนึ่งในรุ่นแบนตัมเวท (118 ปอนด์) ในยุคทองของมวยไทย เพราะเขามีสไตล์การเตะที่ดุดัน ความสามารถในการเตะของเขาส่งผลให้เขาได้รับฉายาว่า "แข้งซ้ายทะลายโลก" จากสื่อมวลชนในช่วงที่เขายังรุ่งโรจน์
ประวัติและอาชีพ > ชีวิตวัยเด็กและการเริ่มต้นอาชีพ

สิงห์ดำ อ.อุกฤษณ์ มีชื่อจริงว่า สมบูรณ์ ยังทรัพย์ยอด ชื่อเล่น หนุ่ม เกิดที่อำเภอแกลง จังหวัดระยอง เป็นลูกคนที่ 6 ในบรรดาพี่น้อง 8 คน เขาเริ่มฝึกมวยไทยเมื่ออายุ 9 ขวบกับครูชาญ ฟุ้งเฟื่อง ครูประจำโรงเรียนซึ่งเป็นอดีตนักมวยไทยที่ค่ายเลือดตะวันออก เขาชกประมาณ 20 ครั้งในละแวกบ้านของเขาในชื่อ สมิงหนุ่ม เลือดตะวันออก ก่อนเปลี่ยนชื่อเป็น สิงห์หนุ่ม ศิษย์อาดัม จนเป็นที่รู้จักในพื้นที่ ความสำเร็จของเขาได้รับความสนใจจากวิชิต ไพรอนันต์หรือวิชิต ลูกบางปลาสร้อย อดีตยอดมวยในช่วงทศวรรษที่ 2510 ถึง 2520 ซึ่งเป็นผู้ฝึกสอนมวยไทยที่มีชื่อเสียงในภาคตะวันออกในขณะนั้น วิชิตพาเขาไปฝึกที่ค่ายไพรอนันต์/ลูกบางปลาสร้อย ซึ่งมีอุกฤษณ์ ตันสวัสดิ์ เป็นเจ้าของร่วม โดยมีเป้าหมายที่จะฝึกฝนความสามารถของเขาให้กลายเป็นยอดมวย ภายใต้ชื่อใหม่ “สิงห์ดำ อ.อุกฤษณ์” เขาเปิดตัวที่กรุงเทพฯ ด้วยการเอาชนะน็อกหยกไทย ศิษย์ อ. ต่อมาเขาได้เปลี่ยนชื่อจริงเป็นจงสมบูรณ์ ยังทรัพย์ยอด
ในเวลาต่อมา สิงห์ดำ ได้เริ่มชกที่สนามมวยลุมพินี และชนะ 17 ไฟต์ติดต่อกัน รวมถึงเอาชนะนักชกหน้าใหม่อย่าง “จอมถีบหน้า” โรจน์ณรงค์ ดาวแปดริ้ว และตะคร้อเล็ก เดชรัตน์
ประวัติและอาชีพ > ช่วงรุ่งโรจน์

ในปี 2535 สิงห์ดำถูกจับคู่เจอกับ 1 ในนักชกฝีมือดีที่สุดแห่งยุคทองของมวยไทย แสนไกร ศิษย์ครูอ๊อด โดยเสมอกันและเอาชนะได้ในการรีแมตช์ ในปีเดียวกันนั้นเขายังเอาชนะ "พรานศอก 100 เข็ม" ยอดขุนพล ศิษย์ไตรภูมิ และดวงสมพงษ์ ป.พงษ์สว่าง 2 นักชกที่ขึ้นชื่อในด้านความทนทานและการโจมตีที่ทรงพลัง
สิงห์ดำชกกับยอดมวยในน้ำหนักไม่เกิน 120 ปอนด์ ด้วยลูกเตะซ้ายที่ทรงพลัง รวดเร็ว ทำให้เขาได้รับสมญานามว่า "แข้งซ้ายทะลายโลก" จากสื่อมวลชน วีระพล สหพรหม, แสนเมืองน้อย ลูกเจ้าพ่อมเหศักดิ์, ศิลปไทย จ๊อกกี้ยิม และโดยเฉพาะ "ยอดมวย 2 พ.ศ." แก่นศักดิ์ ส.เพลินจิต ต่างก็แพ้ให้กับเขาภายในปีเดียว ในการชกกับแก่นศักดิ์ เมื่อวันอังคารที่ 13 กรกฎาคม 2536 ในศึกดาวรุ่งทีวีสี 7 ของสหสมภพ ศรีสมวงศ์ ยกที่ 2 เขาถูกหมัดฮุกขวาของแก่นศักดิ์ล้มลง จากนั้นไม่ถึง 20 วินาทีต่อมา เขาก็ต่อยแก่นศักดิ์ล้มลงด้วยฮุกซ้ายตามด้วยฮุกขวา แม้ว่าแก่นศักดิ์จะทำผลงานได้ดีตลอดยกที่เหลือ แต่สิงห์ดำก็ทำคะแนนแซงนักมวยรุ่นพี่ได้ด้วยการเตะซ้าย รวมถึงเทคนิคต่าง ๆ ตอบโต้สไตล์มวยฝีมืออันดุเดือดของแก่นศักดิ์ สิงห์ดำเป็นฝ่ายชนะ และไฟต์นี้ได้รับรางวัล Fight of the Year ประจำปี 2536 ชัยชนะเหนือแก่นศักดิ์เป็นไฟต์ที่เขาภาคภูมิใจที่สุด  นอกจากนี้ สิงห์ดำยังได้เงินค่าตัว 250,000 บาท ซึ่งเป็นค่าตัวสูงสุดในอาชีพของเขา เมื่อเทียบกันแล้ว ยอดมวยคนอื่น ๆ มีค่าตัวอยู่ที่ 100,000 บาท และเป็นเรื่องยากที่นักมวย 1 คนจะได้ค่าตัว 200,000 บาทหรือมากกว่านั้น
ตั้งแต่ปี 2534 ถึง 2539 สิงห์ดำถือเป็นนักมวยรุ่นแบนตัมเวทที่ยิ่งใหญ่ที่สุดคนหนึ่งของประเทศไทย แม้ว่าเขาจะไม่สามารถคว้าแชมป์ได้ก็ตาม สิงห์ดำมีชื่อเสียงจากการชกกับแสนไกร ศิษย์ครูอ๊อดและ "ศอกขวาน" อนันตศักดิ์ พันธุ์ยุทธภูมิ สิงห์ดำชกเพื่อชิงแชมป์รุ่นแบนตัมเวทของสนามมวยลุมพินีสองครั้งกับแสนไกรแต่พลาดทั้งสองครั้ง วันที่ 30 กันยายน 2537 ในศึกเพชรยินดี สิงห์ดำมั่นใจว่าตัวเองเป็นฝ่ายชนะในการชกกับดาราเอก ศิษย์รุ่งทรัพย์ ที่สนามมวยลุมพินี แต่กรรมการกลับชูมือของดาราเอกเป็นผู้ชนะ เซียนมวยบนอัฒจันทร์ไม่พอใจและประท้วงคำตัดสินด้วยการปีนขึ้นไปบนรั้วเหล็ก ฝ่ายของสิงห์ดำก็ขึ้นไปบนเวที เจ้าหน้าที่สนามตัดสินใจประกาศว่าการชกคู่นี้ไม่มีการตัดสิน ก่อนจะมีการรีแมตช์ในศึกเพชรยินดีเมื่อวันที่ 21 ตุลาคม 2537 ซึ่งไฟต์นี้จบลงด้วยการที่ดาราเอกชนะคะแนน สิงห์ดำยังคงเอาชนะยอดมวยต่อไป โดยเอาชนะเจ้าเวหา ลูกทัพฟ้า หลายครั้ง เช่นเดียวกับ มานพชัย สิงห์มนัสศักดิ์
ประวัติและอาชีพ > แขวนนวมและชีวิตปัจจุบัน

ในช่วงบั้นปลายอาชีพของเขา สิงห์ดำต้องขยับน้ำหนักขึ้นไปเป็นรุ่นจูเนียร์เฟเธอร์เวท (122 ปอนด์) จากนั้นในที่สุดก็เป็นรุ่นเฟเธอร์เวท (126 ปอนด์) และผลงานของเขาในฐานะนักมวยไทยก็เริ่มแย่ลง สิงห์ดำถือเป็นยอดมวยผู้โชคร้าย เพราะทุกครั้งที่เขาชกเพื่อชิงแชมป์ก็จะพลาดท่าให้กับคู่ต่อสู้ หลังจากพ่ายแพ้ให้กับนักมวยรองอย่าง อนันตชัย มนต์สงคราม ที่สนามมวยราชดำเนิน เมื่อปี 2546 เขาตัดสินใจแขวนนวมเมื่ออายุเพียง 29 ปีเท่านั้น โดยให้เหตุผลว่าเขาเริ่มไม่สนใจการลดน้ำหนัก ชัยชนะของสิงห์ดำต่อแก่นศักดิ์ ส.เพลินจิต และ "พยัคฆ์หน้าขรึม" วีระพล สหพรหม ถือเป็นไฟต์ที่ดีที่สุดของเขา เขาเคยถูกจับคู่ให้เจอกับนักมวยเตะจอมพลังอีกคนคือ เผด็จศึก เกียรติสำราญ เจ้าของฉายา แข้งซ้ายไฟพะเนียง แต่พวกเขาไม่ได้ชกกัน หลายปีต่อมาเขาได้ให้สัมภาษณ์กับ สามารถ พยัคฆ์อรุณ และ ดีเซลน้อย ช.ธนะสุกาญจน์ ว่ามวยหมัดอย่าง ชาติชายน้อย ชาวไร่อ้อย เจ้าของฉายา มนุษย์หิน เป็นคู่ต่อสู้ที่ทำให้เขาเจ็บตัวมากที่สุดในชีวิตการชก
หลังจากแขวนนวมแล้ว สิงห์ดำก็แต่งงานกับผู้หญิงคนหนึ่งจากจังหวัดชลบุรีปัจจุบันมีลูกสาว 2 คน เขาไปญี่ปุ่นเพื่อทำงานเป็นเทรนเนอร์มวยไทย ก่อนจะกลับมาเมืองไทยเป็นคนขับรถเทศบาล และเปิดแผงขายอาหารทะเลในตลาดรวมทั้งรับจ้างเป็นเทรนเนอร์มวยไทยในค่ายต่าง ๆ ในปี 2565 เขาทำงานเป็นลูกจ้างและคนสวน
ตำบลบางจืด (อำเภอเมืองสมุทรสาคร)

บทความนี้เกี่ยวกับตำบลในจังหวัดสมุทรสาคร สำหรับบางน้ำจืดในจังหวัดชุมพร ดูที่ อำเภอหลังสวน
วัดโพธิ์แจ้ วัดพุทธในท้องถิ่น
บางน้ำจืด (อังกฤษ: Bang Nam Chuet เป็น ตำบลหนึ่งในอำเภอเมืองสมุทรสาคร จังหวัดสมุทรสาคร ซึ่งเป็นส่วนหนึ่งของ กรุงเทพมหานครและปริมณฑล
ภูมิศาสตร์

ชื่อ "บางน้ำจืด" มาจากความหมายว่า "สถานที่ที่มีน้ำจืด" เนื่องจากสภาพของพื้นที่เป็นเช่นนั้น
สภาพภูมิประเทศทั่วไปของตำบลเป็นพื้นที่ลุ่มน้ำ มีคลองธรรมชาติหลายสายไหลผ่านหมู่บ้านต่าง ๆ ในตำบล ดินในพื้นที่นี้ค่อนข้างเสื่อมโทรม คลองศรีวัฒนากลม คลองบางน้ำจืด คลองเทพกาญจนา คลองปทุมานนท์ คลองคุ้มใหม่ คลองเลียบทางรถไฟ คลองคอกกระบือ เป็นแหล่งน้ำสำคัญ
พื้นที่บางน้ำจืดล้อมรอบด้วยตำบลอื่น ๆ ในจังหวัดสมุทรสาครทั้งหมด ได้แก่ (จากทิศเหนือตามเข็มนาฬิกา): แครายในอำเภอกระทุ่มแบน พันท้ายนรสิงห์และคอกกระบือในอำเภอเมืองสมุทรสาคร บางบอนใต้ในเขตบางบอน และแสมดำในเขตบางขุนเทียนของกรุงเทพมหานคร บางน้ำจืดตั้งอยู่ทางตะวันออกเฉียงเหนือสุดของจังหวัด
บางน้ำจืดมีพื้นที่รวม 18.73 ตารางกิโลเมตร (11,707 ไร่)
การปกครอง

บางน้ำจืดอยู่ภายใต้การบริหารขององค์การบริหารส่วนตำบลบางน้ำจืด (อบต.บางน้ำจืด)
บางน้ำจืดยังประกอบด้วย 6 หมู่บ้าน ดังนี้:
| หมู่ที่ | ชื่อหมู่บ้าน |
| --- | --- |
01.: บ้านบางน้ำจืด
02.: บ้านริมทางรถไฟ
03.: บ้านโพธิ์แจ้
04.: บ้านทุ่งสีทอง
05.: บ้านดอนพญา
06.: บ้านหนองหาดใหญ่
ประชากร

ตำบลบางน้ำจืดมีประชากรรวมทั้งหมด 11,525 คน (ชาย 5,625 คน หญิง 5,900 คน) มีจำนวนครัวเรือนทั้งหมด 2,156 ครัวเรือน มีความหนาแน่นเฉลี่ย 583 คน/ตารางกิโลเมตร
ประชากรส่วนใหญ่ทำงานในภาคอุตสาหกรรม
สาธารณูปโภค

ตำบลบางน้ำจืดมีโรงเรียนประถม 3 แห่ง โรงเรียนมัธยม 1 แห่ง โรงเรียนอาชีวศึกษา 1 แห่ง วัดพุทธ 2 แห่ง โบสถ์คริสต์ 2 แห่ง
ในด้านสาธารณสุขและความปลอดภัยในชีวิต มีโรงพยาบาลท้องถิ่น 2 แห่ง โรงพยาบาลเอกชน 1 แห่ง ร้านยา 1 แห่ง สถานีตำรวจ 1 แห่ง และสถานีดับเพลิง 1 แห่ง
ในทุกครัวเรือนมีไฟฟ้าใช้
สถานที่น่าสนใจ

วัดโพธิ์แจ้
โรงเรียนศึกษานารีวิทยา (เดิมชื่อโรงเรียนศึกษานารี 2) (ตั้งอยู่ในพื้นที่ร่วมกับตำบลบางบอนใต้ เขตบางบอน)
วัดพันท้ายนรสิงห์
สนามกีฬาบางน้ำจืด
การคมนาคม

เนื่องจากเป็นพื้นที่ติดกับกรุงเทพมหานคร บางน้ำจืดจึงมีการคมนาคมที่สะดวก ทางหลวงเอกชัย (ทางหลวงแผ่นดินหมายเลข 3242) และถนนพระราม 2 (ทางหลวงแผ่นดินหมายเลข 35) ผ่านพื้นที่ มีรถโดยสารประจำทางหลายสายให้บริการ ทั้งจากองค์การขนส่งมวลชนกรุงเทพ (ขสมก.) และรถร่วมบริการ สาย 105, 120 (ปรับอากาศ), 7, 68, 105, 141 และรถสองแถวท้องถิ่นหลายสาย
รถประจำทางสาย 43 เคยให้บริการตั้งแต่เทเวศร์ กรุงเทพฯ ไปยังสุดสายที่โรงเรียนศึกษานารีวิทยาบนถนนเอกชัย แต่หยุดให้บริการตั้งแต่วันที่ 27 เมษายน 2564 เนื่องจากผลกระทบจากวิกฤตการณ์โควิด-19
บางน้ำจืดยังถูกตัดผ่านโดยเส้นทางรถไฟสายแม่กลองของการรถไฟแห่งประเทศไทย (รฟท.) โดยมีป้ายหยุดรถสองแห่ง คือ บางน้ำจืด 19.97 km (12.4 mi) จากสถานีวงเวียนใหญ่ (จุดเริ่มต้นของเส้นทางสายแม่กลอง) และทุ่งสีทอง 18.76 km (11.7 mi) จากสถานีวงเวียนใหญ่
ตำบลท่าฉลอม

ที่จอดรถไฟท่าฉลอม
ท่าฉลอม เป็นตำบลในอำเภอเมืองสมุทรสาคร จังหวัดสมุทรสาคร และยังเป็นชื่อของพื้นที่โดยรอบด้วย
ประวัติ

ท่าฉลอมมีประวัติสื่อถึงสมัยอยุธยาตอนกลางในรัชสมัยสมเด็จพระมหาจักรพรรดิที่พระองค์สถาปนา "บ้านท่าจีน" เป็นเมือง ท่าฉลอมและมหาชัยในเวลานั้นเป็นชุมชนชาวจีน โดยมีท่าเรือจีนหลายแห่งทั้งสองฝั่งแม่น้ำท่าจีน ทำให้แม่น้ำนี้มีชื่อเรียกว่า ท่าจีน
ท่าฉลอมเป็นสุขาภิบาลแห่งแรกของประเทศไทย ซึ่งสถาปนาโดยพระบาทสมเด็จพระจุลจอมเกล้าเจ้าอยู่หัวใน พ.ศ. 2448 หลังทอดพระเนตรเห็นความสกปรกของนครเขื่อนขันธ์ (ปัจจุบันอยู่ในอำเภอพระประแดง จังหวัดสมุทรปราการ) และเทียบว่า "โสโครกเหมือนกับตลาดท่าจีน" ดังนั้น กรมพระยาดำรงราชานุภาพ รัฐมนตรีว่าการกระทรวงมหาดไทย จึงทำความสะอาดเมืองและสร้างถนนใหม่ให้แก่กษัตริย์ เมื่อมีการสร้างถนนหนึ่งเสร็จ พระบาทสมเด็จพระเจ้าอยู่หัวทรงเป็นประธานในพิธีเปิดถนนอย่างเป็นทางการในวันที่ 18 มีนาคม พ.ศ. 2448 และพระราชทานนามว่า "ถนนถวาย"
คำว่า "ฉลอม" ใน "ท่าฉลอม" หมายถึงเรือขายของประเภทหนึ่งที่คล้ายกับสำเภา
ท่าฉลอมในรัชสมัยพระบาทสมเด็จพระจุลจอมเกล้าเจ้าอยู่หัวเป็นเมืองหลักของจังหวัดและเจริญกว่าฝั่งมหาชัย
ภูมิศาสตร์

ท่าฉลอมตั้งอยู่ในบริเวณตอนกลางฝั่งตะวันตกของอำเภอเมืองสมุทรสาคร ภูมิประเทศเป็นรูปกระเพาะหมูที่เกิดจากทางคดเคี้ยวในแม่น้ำท่าจีน ฝั่งตรงข้ามของแม่น้ำคือใจกลางสมุทรสาคร หรือที่เรียกกันว่า มหาชัย
ท่าฉลอมติดกับพื้นที่ตำบลดังนี้ (ทิศเหนือตามเข็มนาฬิกา): มหาชัยกับบางหญ้าแพรก ท่าจีน อ่าวกรุงเทพ (ข้างบนอ่าวไทย) และโกรกกราก ตามลำดับ
แม่น้ำท่าจีนเป็นแม่น้ำสายหลักที่มีต้นน้ำอยู่ในจังหวัดชัยนาท ไหลผ่านพื้นที่นี้ลงไปยังอ่าวไทย
เขตบริหาร

ท่าฉลอมเป็นส่วนหนึ่งของเทศบาลนครสมุทรสาคร
การเดินทาง

ปัจจุบัน พลเมืองท่าฉลอมยังคงรักษาวิถีชีวิตดั้งเดิม อาคารเก่าที่มีกราฟฟิตีเก๋ ๆ ยังคงพบเห็นได้ตามท้องถนน และมีสามล้อถีบบริการในพื้นที่
ท่าฉลองยังเป็นที่ตั้งของสถานีรถไฟบ้านแหลม ซึ่งเป็นต้นกำเนิดทางรถไฟสายแม่กลอง (ส่วนที่สอง) ซึ่งเริ่มต้นจากวงเวียนใหญ่ในกรุงเทพและสิ้นสุดที่จังหวัดสมุทรสงคราม
การเดินทางระหว่างท่าฉลองกับมหาชัยโดยหลักพึ่งพาเรือข้ามฟากท่าจีน
เศรษฐกิจ

ชาวบ้านส่วนใหญ่ทำอาชีพประมง ผลิตภัณฑ์ท้องถิ่นของพื้นที่ได้แก่เรือประมงจำลองขนาดเล็กและอาหารทะเลแห้ง
วัฒนธรรมร่วมสมัย

ท่าฉลอมเป็นฉากในเพลงลูกทุ่งไทยชื่อ 'ท่าฉลอม' ซึ่งขับร้องโดยชรินทร์ นันทนาครใน พ.ศ. 2504
เรือข้ามฟากท่าจีน
คารูอิซาวะ

คารูอิซาวะ (ญี่ปุ่น: 軽井沢町; โรมาจิ: Karuizawa-machi) เป็นเมืองที่ตั้งอยู่ในอำเภอคิตาซากุ ทางตะวันออกของจังหวัดนางาโนะ ประเทศญี่ปุ่น มีขนาดพื้นที่ทั้งหมด 156.03 ตารางกิโลเมตร (60.24 ตารางไมล์) มีจำนวนประชากร ณ วันที่ 1 พฤศจิกายน ค.ศ. 2024 ประมาณ 19,991 คน มีความหนาแน่นของประชากร 128 คนต่อตารางกิโลเมตร คารูอิซาวะเป็นหนึ่งในเมืองรีสอร์ตฤดูร้อนที่เก่าแก่และมีชื่อเสียงที่สุดแห่งหนึ่งในญี่ปุ่น และเป็นสถานที่มาเยือนของผู้คนจากทั่วโลกมาตั้งแต่คริสต์ศตวรรษที่ 19
ภูมิศาสตร์

เมืองคารูอิซาวะตั้งอยู่ในทางตะวันออกของจังหวัดนางาโนะ มีอาณาเขตติดกับจังหวัดกุมมะทางทิศเหนือ ทิศตะวันออก และทิศใต้ เมืองนี้ตั้งอยู่บนที่ราบสูงเชิงเขาอาซามะ ซึ่งเป็นหนึ่งในภูเขาไฟที่ยังคุกรุ่นมากที่สุดของญี่ปุ่น ภูเขานี้จัดอยู่ในประเภทภูเขาไฟมีพลังประเภท A โดยตรวจพบการปะทุเล็กน้อยในเดือนมิถุนายน ค.ศ. 2015 และปะทุครั้งที่รุนแรงกว่า ซึ่งพ่นหินร้อนและเถ้าถ่านออกมาในเดือนกุมภาพันธ์ ค.ศ. 2015 การปะทุครั้งรุนแรงที่สุดของเขาอาซามะในประวัติศาสตร์ที่บันทึกไว้เมื่อไม่นานนี้เกิดขึ้นใน ค.ศ. 1783 โดยมีผู้เสียชีวิตมากกว่า 1,000 คน นักวิทยาศาสตร์คอยเฝ้าติดตามภูเขาไฟแห่งนี้อย่างใกล้ชิด และสั่งห้ามปีนขึ้นไปใกล้ยอดเขา
ช่องเขาอูซูอิ
ระดับความสูงสูงสุด: 2,568 เมตร (8,425 ฟุต) (ยอดเขาอาซามะ)
ระดับความสูงต่ำสุด: 798.7 เมตร (2,620.4 ฟุต)
ภูมิศาสตร์ > เทศบาลข้างเคียง

จังหวัดกุมมะ
นครอันนากะ
เมืองนางาโนฮาระ
เมืองชิโมนิตะ
นครทากาซากิ
หมู่บ้านสึมาโงอิ
จังหวัดนางาโนะ
เมืองมิโยตะ
นครซากุ
สถิติประชากร

ตามข้อมูลสำมะโนประชากรของญี่ปุ่น ประชากรของคารูอิซาวะเพิ่มขึ้นในช่วง 60 ปีที่ผ่านมา
| ปี | ประชากร | ±% |
| --- | --- | --- |
|  1940  | 8,746 | —     |
|  1950  | 13,676 | +56.4% |
|  1960  | 13,299 | −2.8% |
|  1970  | 13,373 | +0.6% |
|  1980  | 14,195 | +6.1% |
|  1990  | 15,464 | +8.9% |
|  2000  | 16,181 | +4.6% |
|  2010  | 19,023 | +17.6% |
|  2020  | 19,188 | +0.9% |
เศรษฐกิจ

เนื่องจากเซบุกรุ๊ปมีต้นกำเนิดอยู่ในเมืองคารูอิซาวะ จึงยังมีธุรกิจขนาดใหญ่ของบริษัทเซบุในเมืองนี้ อย่างเช่น พรินซ์โฮเท็ลส์ (Prince Hotels) และคารูอิซาวะยังเป็นที่ตั้งสำนักงานใหญ่ของโฮชิโนะรีสอร์ต (Hoshino Resorts)
การศึกษา

เมืองคารูอิซาวะมีโรงเรียนประถมศึกษา 3 แห่ง และโรงเรียนมัธยมศึกษาตอนต้น 1 แห่งที่สังกัดเทศบาลเมืองคารูอิซาวะ และมีโรงเรียนมัธยมศึกษาตอนปลาย 1 แห่งที่สังกัดคณะกรรมการการศึกษาจังหวัดนางาโนะ โรงเรียนนานาชาติ UWC ISAK Japan ก็ตั้งอยู่ในเมืองนี้เช่นกัน
การขนส่ง > รถไฟ

บริษัทรถไฟญี่ปุ่นตะวันออก: โฮกูริกุชิงกันเซ็ง
สถานี: คารูอิซาวะ
รถไฟชินาโนะ
สถานี: คารูอิซาวะ – นากะคารูอิซาวะ – ชินาโนะโออิวาเกะ
การขนส่ง > ทางหลวง

ทางด่วนโจชิงเอ็ตสึ
ทางหลวงแผ่นดินหมายเลข 18
ทางหลวงแผ่นดินหมายเลข 146
ความสัมพันธ์ระหว่างประเทศ

Campos do Jordão รัฐเซาเปาลู ประเทศบราซิล
วิสต์เลอร์ (Whistler) รัฐบริติชโคลัมเบีย ประเทศแคนาดา
แหล่งข้อมูลอื่น

เว็บไซต์ทางการของเมืองคารูอิซาวะ (ในภาษาญี่ปุ่น)
เว็บไซต์การท่องเที่ยวคารูอิซาวะ (ในภาษาญี่ปุ่น)
เว็บไซต์การท่องเที่ยวคารูอิซาวะ (ในภาษาอังกฤษ)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ฝรั่งเศส  BnF data  อิสราเอล  สหรัฐ  ญี่ปุ่น 
ภูมิศาสตร์:  มิวสิกเบรนซ์ พื้นที่ 
อื่น ๆ:  NARA 
เขาอาซามะมองเห็นจากคารูอิซาวะ
วิทยาลัยเทคโนโลยีภาคใต้

| --- | --- |

ชื่อย่อ: วทต. / SCT
คติพจน์: ความรู้ คู่ คุณธรรม
ประเภท: สถาบันอุดมศึกษาเอกชน
สถาปนา: 27 ธันวาคม พ.ศ. 2542 (25 ปี)
นายกสภาฯ: ดร.อุทัย ดุลยเกษม
อธิการบดี: ศาสตราจารย์ ดร.นิตย์ศรี แสงเดือน
ผู้ศึกษา: 1,006 คน (2566)
ที่ตั้ง: 124/1 ถนนทุ่งสง-ห้วยยอด ตำบลที่วัง อำเภอทุ่งสง จังหวัดนครศรีธรรมราช 80110
สี: ██ น้ำเงิน
เว็บไซต์: www.sct.ac.th
วิทยาลัยเทคโนโลยีภาคใต้ (อังกฤษ: Southern College of Technology) เป็นสถาบันอุดมศึกษาเอกชน ที่จัดการเรียนการสอนทางด้านการจัดการ และเทคโนโลยี ตั้งอยู่ที่ 124/1 ถนนทุ่งสง-ห้วยยอด (ทางหลวงแผ่นดินหมายเลข 403) ตำบลที่วัง อำเภอทุ่งสง จังหวัดนครศรีธรรมราช
ประวัติ

แต่เดิมวิทยาลัยเทคโนโลยีภาคใต้ จัดการศึกษาระดับประกาศนียบัตรวิชาชีพ (ปวช.) และประกาศนียบัตรวิชาชีพชั้นสูง (ปวส.) มาเป็นเวลานาน ในชื่อ โรงเรียนเทคโนโลยีศึกษาภาคใต้ (S-Tech) ส่วนในระดับเตรียมอนุบาล อนุบาล และประถมศึกษา ในชื่อ โรงเรียนตันติวัตร คุณเอกกร ตันติอุโฆกุล ในฐานะประธานกรรมการบริษัท เทคโนโลยีภาคใต้ จำกัด จึงได้เสนอจัดตั้ง วิทยาลัยเทคโนโลยีภาคใต้
วิทยาลัยเทคโนโลยีภาคใต้ ได้รับอนุมัติการจัดตั้งจากทบวงมหาวิทยาลัย เมื่อวันที่  27 ธันวาคม 2542 และได้รับอนุญาตให้เปิดดำเนินการรับนักศึกษาตั้งแต่ปีการศึกษา 2544 โดยเปิดสอนหลักสูตรบริหารธุรกิจบัณฑิต หลักสูตร 4 ปีและต่อเนื่อง ภาคปกติ และภาคสมทบ 3 สาขาวิชา คือ สาขาวิชาการบัญชี สาขาวิชาการจัดการและสาขาวิชาคอมพิวเตอร์ธุรกิจ
ปีการศึกษา 2545 ได้รับอนุญาตให้เปิดหลักสูตรบริหารธุรกิจบัณฑิตอีก 2 สาขาวิชา คือ สาขาวิชาการตลาด แลพสาขาวิชาการจัดการอุตสาหกรรม
ปีการศึกษา 2546 ได้รับการรับรองมาตรฐานการประเมินคุณภาพภายนอก สำนักรับรองมาตรฐานและประเมินคุณภาพการศึกษา (สมศ.) ได้รับอนุญาตให้เปิดหลักสูตรศิลปศาสตรบัณฑิต  หลักสูตร 4 ปีภาคปกติและภาคสมทบ สาขาวิชาเศรษฐศาสตร์พัฒนาชุมชน
ปีการศึกษา 2547 ได้รับอนุญาตให้เปิดสอนหลักสูตรบริหารธุรกิจบัณฑิต หลักสูตร 4 ปี และต่อเนื่องสาขาวิชาการจัดการทรัพยากรมนุษย์ และหลักสูตรศิลปะศาสตรบัณฑิต สาขาวิชาการท่องเที่ยว
ปีการศึกษา 2548 วิทยาลัยได้ปรับโครงสร้างการบริหารงานใหม่ตามข้อบังคับวิทยาลัย ว่าด้วยการแบ่งส่วนงาน พ.ศ. 2548 ประกอบด้วยสำนักวิชา ศูนย์/สถาบัน และสำนักงาน บริหารโดยอธิการบดี คณบดีสำนักวิชา ผู้อำนวยการศูนย์/สถาบัน และหัวหน้าสำนักงาน โดยมีสภาวิทยาลัยเป็นผู้บริหารสูงสุด
ในปีการศึกษาเดียวกันนี้ วิทยาลัยได้มีการปรับปรุงหลักสูตรต่างๆ ที่ครบรอบการดำเนินการ ตามเกณฑ์มาตรฐานหลักสูตรระดับปริญญาตรี พ.ศ. 2548 จำนวน 8 หลักสูตร ทั้งหลักสูตร 4 ปีและ 2 ปีต่อเนื่อง คือ หลักสูตรบริหารธุรกิจบัณฑิต สาขาวิชาบริหารธุรกิจ สาขาวิชาระบบสารสนเทศคอมพิวเตอร์ จำนวน 4 หลักสูตร สาขาการจัดการท่องเที่ยวและบริการ จำนวน 1 หลักสูตร หลักสูตรบัญชีบัณฑิต จำนวน 2 หลักสูตร และหลักสูตรเศรษศาสตรบัณฑิต จำนวน 1 หลักสูตร เพื่อใช้ในปีการศึกษา 2549
ปีการศึกษา 2549 ได้รับการประเมินคุณภาพการศึกษาภายนอก  จากสำนักงานรับรองมาตรฐานและประเมินคุณภาพการศึกษา (สมศ.) รอบที่สอง
ปีการศึกษา 2550 วิทยาลัยได้รับอนุญาตให้เปิดสอนหลักสูตรวิทยาศาสตรบัณฑิต หลักสูตร 4 ปี สาขาวิชาเทคโนโลยีสารสนเทศ
ปีการศึกษา 2551 วิทยาลัยได้รับอนุญาตให้เปิดสอนหลักสูตรปริญญาโท และประกาศนียบัตรบัณฑิต หลักสูตร 1 ปี สาขาวิชาชีพครูและหลักสูตรบริหารธุรกิจมหาบัณฑิต (M.B.A.)
ปีการศึกษา 2552 วิทยาลัยได้ปรับโครงสร้างการบริหารตามข้อบังคับวิทยาลัยเทคโนโลยีภาคใต้ ว่าด้วยการแบ่งส่วนงาน  พ.ศ. 2552 ประกอบ คณะ ศูนย์ สำนักและสำนักงาน โดยมีอธิการบดีเป็นผู้บริหารสูงสุด รองอธิการบดี คณบดี ผู้อำนวยการศูนย์/สำนักงาน และหัวหน้าสำนักงาน
ปีการศึกษา 2567 - 2570 วิทยาลัยเทคโนโลยีภาคใต้ เป็นผู้สนับสนุนการเปิดตัวผลิตภัณฑ์ใหม่ "บัตรเครดิตร่วมวิทยาลัยเทคโนโลยีภาคใต้ - กสิกรไทย", "บัตรเครดิต CardX วิทยาลัยเทคโนโลยีภาคใต้" เพื่อขยายฐานลูกค้าอย่างเป็นทางการ
หลักสูตรที่เปิดสอน > หลักสูตรระดับปริญญาตรี

หลักสูตรรัฐศาสตรบัณฑิต (ร.บ.)
สาขาวิชารัฐศาสตร์
หลักสูตรบัญชีบัณฑิต (บช.บ.)
สาขาวิชาการบัญชี
หลักสูตรบริหารธุรกิจบัณฑิต (บธ.บ.)
สาขาวิชาการจัดการนวัตกรรมทางธุรกิจ
กลุ่มวิชาเอกนวัตกรรมการจัดการธุรกิจ
กลุ่มวิชาเอกนวัตกรรมการจัดการสถานพยาบาล
กลุ่มวิชาเอกนวัตกรรมการจัดการโลจิสติกส์และโซ่อุปทาน
หลักสูตรศิลปศาสตรบัณฑิต (ศศ.บ.)
สาขาวิชาการจัดการโรงแรมเพื่อการท่องเที่ยว
หลักสูตรวิทยาศาสตรบัณฑิต (วท.บ.)
สาขาวิชาเทคโนโลยีสารสนเทศและดิจิทัล
หลักสูตรสาธารณสุขศาสตรบัณฑิต (ส.บ.)
สาขาวิชาสาธารณสุขชุมชน
หลักสูตรที่เปิดสอน > หลักสูตรระดับปริญญาโท

หลักสูตรศึกษาศาสตรมหาบัณฑิต (ศษ.ม.)
สาขาวิชาการบริหารการศึกษา
หลักสูตรที่เปิดสอน > หลักสูตรประกาศนียบัตรบัณฑิต

หลักสูตรประกาศนียบัตรบัณฑิต (วิชาชีพครู)
สาขาวิชาวิชาชีพครู ป.บัณฑิต
ศูนย์การศึกษา

นอกเหนือจากที่วิทยาลัยเองแล้วยังมีศูนย์การศึกษาแห่งอื่นอีกดังนี้
ศูนย์ประสานงานวิทยาลัยเทคโนโลยีภาคใต้ นครศรีธรรมราช (หลังโรบินสัน-โอเชียน)
ศูนย์ประสานงานวิทยาลัยเทคโนโลยีภาคใต้ วิทยาลัยเทคนิคยะลา จ.ยะลา
ศูนย์ประสานงานวิทยาลัยเทคโนโลยีภาคใต้ โรงเรียนเทคโนโลยีภาคใต้ (เอส.เทค)ทุ่งใหญ่  อ.ทุ่งใหญ่ จ.นครศรีธรรมราช
บริการสนับสนุนการศึกษา

ทุนการศึกษา
กองทุนกู้ยืมเพื่อการศึกษา
ระบบอาจารย์ที่ปรึกษา
แหล่งเรียนรู้
ห้องเรียนปรับอากาศ
ระบบอินเทอร์เน็ตไร้สาย (WIFI) โดยรอบวิทยาลัย
ห้องบริการคอมพิวเตอร์
หอพักสำหรับนักศึกษา
การประกันอุบัติเหตุ
งานวิจัย

การพัฒนาการจัดการกระบวนการผลิตสุรากลั่นจากน้ำตาลโตนด
การพัฒนาระบบสารสนเทศเพื่อสนับสนุนงานแนะแนวนำเข้า
ชุมโจรแห่งลุ่มทะเลสาบสงขลา พ.ศ. 2437 – 2465
ประเพณี 2 ศาสนา : สายใยแห่งความสัมพันธ์ของคนไทยพุทธ – ไทยมุสลิม ตำบลตะโหมด อำเภอตะโหมด จังหวัดพัทลุง
ศักยภาพผลิตภัณฑ์และแนวทางการท่องเที่ยวแบบยั่งยืนทางด้านเกาะและทะเล และพฤติกรรมของนักท่องเที่ยว 3 ทะเล
การสำรวจข้อมูลหมอพื้นบ้าน กรณีศึกษาอำเภอทุ่งสง จังหวัดนครศรีธรรมราช
การศึกษาการเพิ่มประสิทธิภาพการผลิตโดยการลดความสูญเปล่าในกระบวนการผลิตแอลกอฮอล์
สถานการณ์และแนวทางส่งเสริมการใช้คอมพิวเตอร์เพื่อการเรียนรู้นอกเวลาเรียนของนักศึกษาระดับปริญญาตรีในวิทยาลัยเทคโนโลยีภาคใต้
บริการวิชาการ

สหกิจศึกษา
ศูนย์เทคโนโลยีสารสนเทศและสื่อการศึกษา
บริการอินเทอร์เน็ตไร้สาย
ห้องปฏิบัติการคอมพิวเตอร์
บริการงานห้องสมุด
ศูนย์บ่มเพาะ IT
ฝ่ายบ่มเพาะนักศึกษา
ฝ่ายจัดหลักสูตรและฝึกอบรม
ศูนย์ทดสอบความรู้ทางคอมพิวเตอร์
คลินิกบัญชี
ศูนย์ภาษา
ห้องปฏิบัติการท่องเที่ยวและโรงแรม
ห้องปฏิบัติการทัวร์จำลอง
ห้องปฏิบัติการที่พัก
ห้องปฏิบัติการอาหารและเครื่องดื่ม
ห้องปฏิบัติการสปา
ห้องปฏิบัติการทางฟิสิกส์
คลื่นวิทยุเพื่อการศึกษา 95.0 MHz นครศรีธรรมราช
ชมรมนักศึกษา

ด้านวิชาการ ประกอบด้วย ชมรม IT Genius ชมรมติวเตอร์ ชมรมนักศึกษาทุน ชมรมภาษาต่างประเทศ
ด้านกีฬานันทนาการ ประกอบด้วย ชมรมกีฬาสัมพันธ์ SCT. ชมรมแอโรบิค ชมรม To be Nunber ONE
ด้านบำเพ็ญประโยชน์และพัฒนา  ประกอบด้วย ชมรมอาสาพัฒนาชนบท ชมรมอนุรักษ์ทรัพยากรสิ่งแวดล้อม ชมรม กยศ.
ด้านศิลปวัฒนธรรม ประกอบด้วย ชมรมพระพุทธศาสนา ชมรมมุสลิมสัมพันธ์ ชมรมคหกรรม ชมรมอนุรักษ์ศิลปวัฒนธรรม
โรงเรียนในเครือ

โรงเรียนเทคโนโลยีศึกษาภาคใต้ (S-Tech) เปิดสอนในระดับ ประกาศนียบัตรวิชาชีพและประกาศนียบัตรวิชาชีพชั้นสูง
โรงเรียนตันติวัตร เปิดสอนในระดับ เตรียมอนุบาล อนุบาลและประถมศึกษา
สถาบันพี่น้อง

วิทยาลัยเทคโนโลยีภาคใต้ (S-Tech) จังหวัดนครศรีธรรมราช
วิทยาลัยเทคโนโลยีภาคเหนือ (N-Tech) จังหวัดนครสวรรค์
วิทยาลัยเทคโนโลยีภาคตะวันออก (E-Tech) จังหวัดชลบุรี
วิทยาลัยเทคโนโลยีภาคตะวันออกเฉียงเหนือ (NE-Tech) จังหวัดขอนแก่น
การเข้าศึกษา

เป็นผู้สำเร็จการศึกษาชั้นมัธยมศึกษาตอนปลายหรือเทียบเท่า จากสถาบันการศึกษาที่กระทรวงศึกษาธิการรับรอง
การสอบคัดเลือกนักเรียนที่มีความสามารถพิเศษในด้านต่างๆ ตามประกาศของวิทยาลัยในปีนั้นๆ
การสอบคัดเลือกนักเรียนผ่านระบบรับตรงของวิทยาลัย
การคัดเลือกบุคคลเข้าศึกษาในสถาบันอุดมศึกษาระบบคัดเลือกรวม (Central University Admissions System: CUAS)
การเดินทาง

เดินทางจากกรุงเทพมหานครสามารถเดินทางได้ 3 วิธี ด้วยกันคือ
เดินทางโดยรถยนต์ส่วนตัว จาก กรุงเทพมหานครนั้น  เมื่อผ่าน ทางหลวงหมายเลข 9 (ถนนวงแหวนรอบนอก) แล้วจะมีถนนจำนวน3เส้นที่สามารถ เดินทางลงมาภาคใต้จำนวน3เส้นทาง คือ
ทางหลวงหมายเลข 338 (บรมราชชนนี) จะไปบรรจบกับทางหลวงหมายเลข 4 (เพชรเกษม) จ.นครปฐม
ทางหลวงหมายเลข 35 (ธนบุรี-ปากท่อ) ผ่าน จ สมุทรสาคร สมุทรสงคราม และจะไปบรรจบกับทางหลวงหมายเลข 4 (เพชรเกษม) ที่ อ.ปากท่อ จ.ราชบุรี
ทางหลวงหมายเลข 4 (เพชรเกษม) ผ่าน จ.นครปฐม ราชบุรี เพชรบุรี ประจวบคีรีขันธ์ ชุมพร เมือถึง สีแยกปฐมพร อ. เมือง จ.ชุมพรให้เปลี่ยนเส้นทางใช้ทางหลวงหมายเลข 41 ผ่านจังหวัดสุราษฏร์ธานี เข้าสู่ นครศรีธรรมราช และเข้าสู่ อ. ทุ่งสง จ. นครศรีธรรมราช ถึงสี่แยกตรัง บนหลวงหมายเลข 43 ตรงมาอีก 3 กม. ก็จะถึงวอทยาลัยเทคโนโลยีภาคใต้
เดินทางโดยรถไฟ มีรถทุกขบวนที่เดินทางมาภาคใต้ โดยลงที่สถานีรถไฟชุมทางทุ่งสง แล้ว ใช้รถโดยสารท้องถิ่นเดินทางมาวิทยาลัยเทคโนโลยีภาคใต้ คือ รถโดยประจำทางทุ่งสง-กะปาง
เดินทางเครื่องบิน สามารถเดินทางจาก ท่าอากาศยานสุวรรณภูมิ ไปลงสนามบิน3ที่ ด้วยกันคือ
ท่าอากาศยานกระบี่ เก็บถาวร 2010-05-18 ที่ เวย์แบ็กแมชชีน แล้วต่อรถตู้โดยสาร กระบี่-ทุ่งสง และต่อด้วยรถประจำทางท้องถิ่น ได้แก่ รถโดยประจำทางทุ่งสง-กะปาง รถโดยสารประจำทาง ทุ่งสง-ค่ายเทพสตรีศรีสุนทร
สนามบินสุราษฎร์ธานี และใช้รถโดยสารประจำทางสายระนอง-หาดใหญ่ หรือ รถโดยสารประจำทางสายชุมพร-หาดใหญ่ ลงตลาดอำเภอทุ่งสง และต่อด้วยรถประจำทางท้องถิ่น ได้แก่ รถโดยประจำทางทุ่งสง-กะปาง รถโดยสารประจำทาง ทุ่งสง-ค่ายเทพสตรีศรีสุนทร
สนามบินนครศรีธรรมราช  แล้วใช้รถประจำทางสาย นครศรีธรรมราช-ทุ่งสง หรือรถตู้นครศรีธรรมราช-ทุ่งสง และต่อด้วยรถประจำทางท้องถิ่น ได้แก่ รถโดยประจำทางทุ่งสง-กะปาง รถโดยสารประจำทาง ทุ่งสง-ค่ายเทพสตรีศรีสุนทร
แหล่งข้อมูลอื่น

เว็บไซต์ทางการของวิทยาลัยเทคโนโลยีภาคใต้
facebook วิทยาลัยเทคโนโลยีภาคใต้
Twitter วิทยาลัยเทคโนโลยีภาคใต้
hi5 วิทยาลัยเทคโนโลยีภาคใต้
วัดแก่งคอย

| วัดแก่งคอย |
| --- | --- |
วัดแก่งคอย
ศาสนา
ศาสนา: ศาสนาพุทธ
เขต: อำเภอแก่งคอย
จังหวัด: จังหวัดสระบุรี
ภูมิภาค: ภาคกลาง
สถานะ: กำลังดำเนินอยู่
ที่ตั้ง
ที่ตั้ง: 318 ซอยสุดบรรทัด 1 ถนนสุดบรรทัด ตำบลแก่งคอย อำเภอแก่งคอย จังหวัดสระบุรี 18110
ประเทศ: ประเทศไทย
ที่ตั้งในจังหวัดสระบุรี
พิกัดภูมิศาสตร์: 14°34′23″N 101°03′42″E﻿ / ﻿14.572920488736836°N 101.06161904308432°E﻿ / 14.572920488736836; 101.06161904308432
วัดแก่งคอย เป็นวัดเถรวาทในภาคกลางของประเทศไทย ซึ่งตั้งอยู่ในย่านกลางอำเภอแก่งคอย จังหวัดสระบุรี
ประวัติและการตั้งชื่อ

วัดแก่งคอยสร้างขึ้นเมื่อ พ.ศ. 2330 โดยมีชื่อเรียกต่าง ๆ จำนวนมาก เช่น วัดแก่งนางคอย และวัดแร้งคอย ส่วนชื่ออย่างเป็นทางการคือวัดจมูสโมสร ซึ่งแปลว่า "วัดที่จุดชุมนุมของขุนนาง" จนมาได้ชื่อว่าวัดแก่งคอย ตามชื่อที่ตั้ง ซึ่งคืออำเภอแก่งคอย
ส่วนอดีตเจ้าอาวาสคือหลวงพ่อลา เกิดที่จังหวัดอุบลราชธานี ภาคอีสาน (ภาคตะวันออกเฉียงเหนือ) และอุปสมบทที่วัดคล้อทอง